  Виталий Пронин Выль арлы сӥзем адӟытонын адямиос но тодоз та праздник сярысь уно тунсыкозэ.Сарапулысь Шор Прикамьелэн историезлы но культураезлы сӥзем музейын «Улӟем экспозиция» акция ортчиз. Со, Сарапуллэн историезлы, культураезлы сяна, Выль арлы сӥземын вал.Музейлэн директорезлэн воштӥсез Марина Шитова верамъя, та ужрад адямиосты  гочатэ но паймытэ. Маиныз?- Экскурсия ортче пеймытын, адямиос тылтэм музеез котыръяло фонарик пиштэм улсын. Нош пеймытын арбериос эшшо паймымон адӟисько, куд-ог экспонатъёсмы «улӟо» но. Кылсярысь, кавалерист-ныллы Н. Дуровалы сӥзем залэ пырыса, син шоры нырысь ик йӧтэ чорыгасьлэн пыжез.  Толон экскурсие лыктэмъёс пичияк куалектӥзы но шумпотӥзы со пыжысь чорыгась воргорон «султэм» бере. Яке тани Нырысетӥ дунневыл ожлы сӥзем люкетын «улӟиз но вераськиз» эмсузэр, - шуэ Марина Александровна.Выль арлы сӥзем адӟытонын адямиос но тодоз та праздник сярысь уно тунсыкозэ.- Ми адямиослы тодазы вайытӥськом: Вашкала Русьын, 15-тӥ-17-тӥ дауръёсын, Выль ар луэ вал 1-тӥ куарусёнэ. Пётр Первый эксэй кивалтыку, та праздник воштӥськиз, ньылетӥ даурзэ ини Выль арез мытӥськомы 1-тӥ толшорысен. Нош кыз чеберъян сям дорамы вуиз  19-тӥ даурысь Германиысь, - вера Марина Шитова. Галина Семёнова Теги: музей  